Αρχαία Άργιλος. Πρόταση ανάδειξης του αρχαιολογικού χώρου με έμφαση στον τομέα της Ακροπόλεως
Creators: name: Μπούμπας, Απόστολος Πασχάλη
Publisher: name: Aristotle University of Thessaloniki
Year: 2014
Subjects: Αρχαία Άργιλος
Πρόταση ανάδειξης
Ακρόπολη
Ancient Argilos
Proposal for enhancement
Acropolis

description: Η εργασία διαχωρίζεται ουσιαστικά σε δύο μέρη. Στο πρώτο μέρος πραγματοποιείται η ανάλυση και η τεκμηρίωση του αντικειμένου, ενώ στο δεύτερο μέρος γίνεται παρουσίαση της πρότασης ανάδειξης μαζί την μεθοδολογία και τους στόχους της. Βέβαια, αξίζει να σημειωθεί ότι η χρήση εικονογραφικού υλικού (χάρτες, φωτογραφίες) κατά την πορεία του θέματος θα βοηθήσει στην καλύτερη κατανόησή του. Συγκεκριμένα, το πρώτο μέρος ξεκινά με την ιστορική αναδρομή τόσο για την αρχαία Άργιλο όσο και για την ευρύτερη γεωγραφική περιοχή, καθώς ο χώρος, που μάς ενδιαφέρει, αποτελεί αναπόσπαστο κομμάτι της ιστορίας της Μακεδονίας. Σε αυτό το σημείο θα ενταχθούν επίσης τα ανασκαφικά δεδομένα και τα αρχαιολογικά ευρήματα από την Άργιλο, καθώς και μαρτυρίες ή αναφορές παλαιότερων περιηγητών και μελετητών για την αρχαία πόλη. Ακολουθεί αμέσως μετά η πλήρης ανάλυση της υφιστάμενης κατάστασης και της παθολογίας του αρχαιολογικού χώρου και του περιβάλλοντός του. Αφού δίνονται αρχικά κάποια τοπογραφικά και άλλα γενικά στοιχεία για την αρχαιολογική θέση και την περιοχή της, έπειτα εμβαθύνουμε στον κάθε τομέα ξεχωριστά τεκμηριώνοντας την υπάρχουσα εικόνα τους. Εν συνεχεία έρχεται το δεύτερο μέρος, το οποίο αποτελεί την πρόταση για την ανάδειξη του αρχαιολογικού χώρου. Το συγκεκριμένο μέρος της εργασίας επικεντρώνεται στον σχεδιασμό του τρόπου παρουσίασης, προβολής και ανάδειξης της αρχαίας Αργίλου, αφού θα τεθούν και θα ληφθούν υπ’ όψιν ορισμένα κριτήρια και στόχοι προς υλοποίηση. Αυτά θα σχετίζονται με την προστασία του ίδιου του αρχαιολογικού χώρου και των αξιών του, την διευκόλυνση κατανόησης του συνόλου αυτών που πρεσβεύει ο χώρος, την ένταξή του στο σύγχρονο φυσικό και κοινωνικό (έρευνα, εκπαίδευση, ψυχαγωγία) περιβάλλον και τη βιωσιμότητά του για το μέλλον συνεκτιμώντας όλα τα δεδομένα και τα ζητούμενα. Σε αυτήν την προσπάθεια κρίσιμο ρόλο θα παίξουν οι διάφορες εμπλεκόμενες ομάδες, που θα πρέπει να έχουν οφέλη από την ανάδειξη του χώρου, δηλαδή το κοινωνικό σύνολο (ειδικοί και μη, επισκέπτες και μη, σημερινοί και μελλοντικοί), οπότε θα πρέπει να γίνει προσδιορισμός τόσο των ομάδων όσο και του τρόπου συμμετοχής τους. Κατόπιν τούτου και με βάση αυτό το σκεπτικό θα προχωρήσουμε στον καθορισμό πλέον του σχεδίου διαχείρισης και δράσης και για τους τρεις τομείς, αλλά πάντα με επίκεντρο την ακρόπολη της Αργίλου, με κλειδί όλου του εγχειρήματος τη βιώσιμη ανάπτυξη του ίδιου του αρχαιολογικού χώρου, ώστε να καταστεί μακροπρόθεσμα ένας τουριστικός προορισμός και ν’ αποκτήσει τη δυνατότητα αυτοσυντήρησης. Πέρα από την ανάλυση της ταυτότητας των επισκεπτών και της φέρουσας ικανότητας του χώρου θα δοθεί ιδιαίτερη βαρύτητα και στις υποδομές, που πρέπει να δημιουργηθούν για την επίτευξη των σκοπών μας. Αυτές οι υποδομές θα σχετίζονται με την πρόσβαση, την περίφραξη, τις εισόδους, τις πορείες/διαδρομές εντός του χώρου, υποδομές για την εξυπηρέτηση επισκεπτών και την εξυπηρέτηση εργαζομένων, τεχνικές υποδομές, όπως φωτισμός και στέγαστρα, και, τέλος, ένταξη μέσων πληροφόρησης, όπως πινακίδες ενημέρωσης και πολυμέσα.
description: The essay is essentially divided into two parts. In the first part we have the analysis and the documentation of the object, while the second part is a presentation of the proposal with the description of methodology and objectives. It is worth noting that the use of illustrative material (maps, photos) will help us to understand the subject in a better way.. Specifically, the first part begins with the history of both the ancient Argilos and the wider geographical area, as well the location, which we are interested, is an integral part of the history of Macedonia. The excavations and archaeological findings, as well as testimonies or reports of past travelers and researchers about the ancient city, will join our effort for the understanding of this archaeological site. At this point, a full analysis of the current situation follows in combination with the pathology of the location and its environment. First, we observe the general topography of the archaeological site, and then we deepen in each specific area documenting the existing image. Then comes the second part, which is the proposal for the promotion of the archeological location. This part of the essay focuses on the design of the presentation, promotion and enhancement of ancient Argilos, as we will take into account certain criteria and targets for implementation. These would relate to the protection of the location itself and its values, to facilitate understanding of all those who profess the area, joining the modern physical and social (research, education, entertainment) environment and sustainability for the future. In this effort a crucial role will play the various groups involved, which would have benefits from the emergence of space, ie the community (both laymen and experts, visitors and non-current and future), so we should identify both groups and their participation. Based on this concept we will proceed the management plan and action for all three areas, but always focusing on the citadel of Argilos. The key of the whole enterprise must be the sustainable development of the site itself, in order to become a tourist destination and to acquire self-sustainability. Apart from the analysis of the identity of visitors and the carrying capacity of the area, particular attention will be given for infrastructure that must be created to achieve our objectives. These facilities will be related to the access, fencing, entrances, paths / trails in the area, infrastructure to serve visitors and service workers, technical infrastructure, such as lighting and canopies, and, finally, integration of information media, such as signs information and multimedia.